МОДЕЛ УГОВОРА О ПОВЕРЉИВОСТИ
За јавну набавку услуга израде техничке документације за гаражу „Зелени венац“
у доле наведеном тексту Модела уговора о поверљивости, понуђач попуњава све ставке осим оних где је наведено „не попуњава понуђач“
Закључен између:
1. Јавног комуналног предузећа за јавне гараже и паркиралишта „Паркинг сервис“, са седиштем у Београду, Преконошка улица 28в, Нови Београд, кога заступа в.д. директора Андрија Чупковић, спец. струк. менаџ.саобр. (у даљем тексту: Наручилац) 
МБ – 07046383
ПИБ –100214228
Текући рачун – 160-6000001292180-17 Banca Intesa а.д. Београд
и 
2. _____________________________________________, са седиштем у ________________ , ул. __________________________број __________, кога заступа директор _____________________________ (у даљем тексту: Давалац услуга) 
МБР_______________
ПИБ 	_______________
Текући рачун	_______________ код Банке __________________ а.д. _________________               
Опционо: чланови групе 
1. _________________________________________________________________________;
[bookmark: _GoBack]2. _________________________________________________________________________;
3. _________________________________________________________________________;
Опционо: подизвођачи
1. _________________________________________________________________________
_________________________________________________________________________;
2.
_________________________________________________________________________ 
_________________________________________________________________________;
3. 
_________________________________________________________________________
_________________________________________________________________________;
Напомена: Опционо се попуњава искључиво у случају подношења понуде са подизвођачима или заједничке понуде. Када је реч о понуди са чланицом потребно је уписати: пословна имена свих осталих учесника, имена и презимена лица овлашћених за заступање, седиште, ПИБ, матични број и број текућег рачуна.
Када је реч о понуди са подизвођачем потребно је уписати: пословна имена свих осталих учесника, имена и презимена лица овлашћених за заступање, седиште, ПИБ, матични број, навођење дела уговора који извршава подизвођач и број текућег рачуна када је предвиђено непосредно плаћање доспелих потраживања подизвођачу за део уговора који је он извршио (подразумевајући да се текући рачун подизвођача наводи само у случају плаћања подизвођачу непосредно). 

Уговорне стране сагласно констатују:
· да приступају закључењу овог Уговора у циљу заштите поверљивости и безбедности докумената (исправа) и податка (информација) који су одређени или ће бити одређени као пословна тајна Наручиоца, у  складу са чланом 15. Уговора из јавне набавке број ЈН-48-У/25 бр. ____ од _____ године (не попуњавати), чији је предмет израда техничке документације за гаражу „Зелени венац“ (у даљем тексту: Основни уговор); 
· да је одредбом члана 15. Основног уговора прописано да се Давалац услуга  обавезује да ће свa документа (исправе) и  податке (информације) који су одређени или ће бити одређени као пословна тајна у складу са Законом о приватном обезбеђењу и Правилником о начину вршења послова техничке заштите и коришћења техничких средстава, а  који му буду доступни приликом реализације уговора, чувати као пословну тајну, да их неће користити за стицање сопствене користи, нити неовлашћено откривати трећим лицима, с обзиром да је то противно пословању Наручиоца и да може да штети његовим интересима и пословном угледу,  а одредбом члана 1. став 2. Основног уговора, прописано је да се Давалац услуга обавезује да приликом потписивања Основног уговора из јавне набавке, потпише и Уговор о поверљивости;
· да Наручилац поседује документа (исправе) и/или податке (информације) који су као пословна тајна одређени Законом о приватном обезбеђењу и Правилником о начину вршења послова техничке заштите и коришћења техничких средстава; да се исти штите као пословна тајна и у складу са Законом о пословној тајни, Правилником о пословној тајни Наручиоца, овим Уговором, пословном политиком, имплементираним стандардима код Наручиоца, а посебно стандардом ISO/IEC 27001:2022;
· да ће у току реализације Основног уговора, Давалац услуга за потебе Наручиоца израдити  документа (исправе) и/или податке (информације) који се одређују као пословна тајна у складу са Законом о приватном обезбеђењу и Правилником о начину вршења послова техничке заштите и коришћења техничких средстава (нарочито: пројекат за извођење система техничке заштите и план система техничке заштите, као и остала документација у вези са системима техничке заштите утврђена одредбом  члана 20. наведеног Правилника); да се исти штите као пословна тајна и у складу са Законом о пословној тајни, Правилником о пословној тајни Наручиоца, овим Уговором, пословном политиком, имплементираним стандардима код Наручиоца, а посебно стандардом ISO/IEC 27001:2022;

· да се појмови који се користе у овом Уговору тумаче на начин како су дефинисани, а у складу са законом и другим прописима којима се уређује правна заштита пословне тајне од свих радњи нелојалне конкуренције у Републици Србији;
· да у складу са наведеним, Уговорне стране приступају закључењу Уговора како следи: 

Појмовник
Члан 1.
Уговорне стране сагласно утврђују да у овом Уговору следећи изрази имају наведено значење: 
1. Поверљива информација: 
Поверљивом информацијом у смислу овог Уговора, сматрају се поверљива документа (исправе) и подаци (информације) - у даљем тексту заједнички назив: поверљиве информације, које се штите као пословна тајна.   
Поверљивим информацијама које се штите као пословна тајна сматрају се све информације које Наручилац у својству Држаоца пословне тајне или његови представници открију Даваоцу услуга, који у овом Уговору има својство Примаоца пословне тајне или његовим представницима, укључујући, али не ограничавајући се на спецификације добара, услуга, планове, нацрте, моделе, идејне планове, техничке студије и податке, прототип, код, модел, компилацију, програм, метод, технику, поступак, обавештење или упутство интерног карактера и слично, без обзира на који начин су сачувани или компилирани.
Поверљиве информације које се штите као пословна тајна су информације, у било ком облику, укључујући и информације пружене или размењене у облику докумената, разговора, електронском облику, информације које су садржане у физичким деловима, моделима, методологији, софтверу, хардверу или материјалним узорцима, које се на било који начин односе на предмет  Уговора, а које су изложене од стране Наручиоца као Држаоца пословне тајне Даваоцу услуга као Примаоцу пословне тајне у циљу реализације предмета Основног угоовора.

2. Поверљива информација која се не сматра пословном  тајном:
Не сматрају се пословном тајном поверљиве информације које су означене као пословна тајна ради прикривања кривичног дела, прекорачења овлашћења или злоупотребе службеног положаја или другог незаконитог акта или поступања, за које је посебним законима прописано да не могу представљати пословну тајну, односно чије је објављивање обавезно.

3. Пословна тајна:
Пословном тајном сматра се било која поверљива информација која има комерцијалну вредност зато што није опште позната нити је доступна трећим лицима која би њеним коришћењем или саопштавањем могла остварити економску корист и која је од стране њеног Наручиоца као Држаоца пословне тајне,  заштићена одговарајућим мерама у складу са Законом о пословној тајни, Правилником о пословној тајни Наручиоца, овим Уговором, пословном политиком, имплементираним стандардима код Наручиоца, а посебно стандардом ISO/IEC 27001:2022;
 и која је као пословна тајна одређена Законом о приватном обезбеђењу и Правилником о начину вршења послова техничке заштите и коришћења техничких средстава, а чије би саопштавање трећем лицу могло нанети штету интересима и пословном угледу, као и угледу запослених код Наручиоца као Држаоца пословне тајне.  
4. Држалац пословне тајне:
Лице које на основу закона контролише коришћење пословне тајне - Наручилац из Основног уговора.
5. Прималац пословне тајне:
Лице на које је Држалац пословне тајне пренео право коришћења пословне тајне -  Давалац услуга из Основног уговора.
6. Дело нелојалне конкуренције:
Свака предузета радња која за последицу има откривање, прибављање, односно коришћење поверљиве информације која представља пословну тајну, без сагласности Држаоца пословне тајне  на начин супротан закону и др. прописима, добрим пословним обичајима и овом Уговору.
7. Повреда пословне тајне:	
Свако незаконито прибављање, откривање или коришћење пословне тајне у смислу одредаба члана 8. став 1. и члана 9. став 1. Закона  о заштити пословне тајне (“Службени  гласник РС”, бр. 72/2011) и у смислу одредаба  важећег Правилника о пословној тајни Наручиоца.  
Предмет уговора
Члан 2.
Предмет овог Уговора су сва документа (исправе) и подаци (информације) – (у даљем тексту заједнички назив: поверљиве информације) који представљају пословну тајну и које су као такви одређени у складу са Законом о приватном обезбеђењу и Правилником о начину вршења послова техничке заштите и коришћења техничких средстава, а односе се на израду техничке документације за гаражу „Зелени венац“ и то: 
1. Документа (исправе) и подаци (информације)  које Наручилац поседује, а који су као пословна тајна одређени у складу са Законом о приватном обезбеђењу и Правилником о начину вршења послова техничке заштите и коришћења техничких средстава;
2. Документа (исправе) и подаци (информације) које ће у току реализације Основног уговора, Давалац услуга израдити за потебе Наручиоца, а  који ће као пословна тајна бити одређени у складу са Законом о приватном обезбеђењу и Правилником о начину вршења послова техничке заштите и коришћења техничких средстава (нарочито: пројекат за извођење система техничке заштите и план система техничке заштите, као и остала документација у вези са системима техничке заштите утврђена одредбом  члана 20. наведеног Правилника);
3. Друге поверљиве информације које Давалац услуга може примити или се са њима може упознати,  приликом реализације Основног уговора.

Услови заштите
Члан 3.
Давалац услуга као Прималац пословне тајне се обавезује:
1. да ће поверљиве информације које су предмет овог Уговора користити искључиво у складу са одредбама овог Уговора и закона, а  ради реализације предмета Основног уговора; 
2. да ће се према поверљивим информацијама из члана 2. овог Уговора, односити са строгом тајношћу,  третирајући их са истом пажњом са којом поступа са сопственим пословним тајнама;
3. да, супротно закону и другим прописима којима се уређује правна заштита пословне тајне од свих радњи нелојалне конкуренције, добрим пословним обичајима и овом Уговору, неће неовлашћено прибављати, користити или открити без писане сагласности Наручиоца ни једној трећој страни било коју поверљиву информацију која се штити као пословна тајна Наручиоца у чији је посед дошао; 
4. запослени код Даваоца услуга, односно сарадници и/или консултанти који сарађују са Даваоцем услуга, а који ће бити ангажовани на релизацији предмета Основног уговора, имају исту обавезу заштите пословне тајне као и сам Давалац услуга, а Давалац услуга, под материјалном и кривичном одговорношћу гарантује Наручиоцу заштиту поверљивих информација које су му стављене на располагање, и поштовање утврђених рокова чувања поверљиве информација, у свему у складу са важећим законима, Правилником о пословној тајни Наручиоца и овим Уговором; 
5. да неће копирати, ставити у писани облик или сачувати у електронском облику, било који материјални део добијене поверљиве информације, изузев уз писану сагласност  Наручиоца; 
6. да ће, у случају када стиче нову поверљиву информацију која се штити као пословна тајна Наручиоца као Држаоца пословне тајне, а односи се на предмет Уговора, приликом уласка у неку од пословних просторија Држаоца пословне тајне, тако стечену поверљиву информацију третирати као пословну тајну и да исту неће одати трећим лицима, односно искористити на било који начин без претходне писмене сагласности Наручиоца;
7. да ће на захтев Наручиоца, у свако доба или протеком рокова чувања поверљивих информација, као и у случају раскида овог Уговора, све предмете, односно материјале који садрже поверљиве информације које представљају пословну тајну Наручиоца дефинисане предметом овог Уговора, а ради реализације предмета Основног уговора,  као и поверљиве информације које су у вези или произлазе из таквих поверљивих информација (укљујући  и белешке, извештаје, анализе, налазе, сагласности, мишљења и др.), као и све њихове копије, вратити или на несумњив начин уништити, а у случају када су исте сачуване у електронском облику, трајно избрисати у зависности од тога шта је Наручилац тражио (када је могуће, пружити доказе о уништењу или брисању).  


Члан 4.
Обавеза заштите пословне тајне из овог Уговора неће се примењивати на:
1. поверљиве информације које су у тренутку њиховог откривања Даваоцу услуга или после откривања  од стране Наручиоца већ биле јавно објављене, или су на други начин постале доступне јавности;
2. поверљиве информације за које Давалац услуга може да докаже да их је поседовао у тренутку њиховог откривања  и које нису биле прибављене од Наручиоца  на директан или индиректан начин;
3. поверљиве информације које је Давалац услуга прибавио на законом прописан начин од трећих лица, а који их нису добили од Наручиоца под обавезом чувања пословне тајне у складу са законом.
Члан 5.
Уговорне стране сагласно утврђују да се повредом пословне тајне сматра свако незаконито прибављање, откривање или коришћење пословне тајне која је Предмет уговора, на начин супротан овом Уговору, закону и Правилнику о пословној тајни Наручиоца.
Не сматра се повредом пословне тајне саопштавање поверљивих информација које су предмет овог Уговора ако је саопштавање учињено од стране Даваоца услуга како би се одговорило на писани захтев суда или другог законом овлашћеног органа, у складу са обавезама прописаним законом, у ком случају је Давалац услуга у обавези да о том захтеву одмах обавести Наручиоца, пре откривања истих, како би Наручилац као Држалац пословне тајне имао прилику да предузме одговарајуће мере у циљу заштите поверљивости података. 
Мере заштите пословне тајне и откривање инфромација које представљају пословну тајну
Члан 6.
Наручилац се обавезује да ће након закључења овог Уговора омогућити увид и/или контролисану копију поверљиве информације ближе дефинисане чланом 2. став 1. тачка 1. овог Уговора, које Наручилац поседује, а који су као пословна тајна одређени у складу са Законом о приватном обезбеђењу и Правилником о начину вршења послова техничке заштите и коришћења техничких средстава.

Давалац услуга се обавезује да ће након закључења овог Уговора, обезбедити да одговорно лице Даваоца услуга или лице које овласти одговорно лице Даваоца услуга које врши увид и/или преузима контролисану копију поверљиве информације из става 1. овог члана, потпише изјаву о поверљивости у којој ће бити наведене предметне поверљиве информације у циљу извршења предмета Основног уговора, а која се сматра саставним делом овог Уговора и која у потпуности обавезује Даваоца услуга. Овим се не искључује одоворност Даваоца услуга као примаоца пословне тајне, према Наручиоцу као Држаоцу пословне тајне.

Давалац услуга се обавезује да ће за потребе Наручиоца, након закључења овог Уговора, у складу са Законом о приватном обезбеђењу и Правилником о начину вршења послова техничке заштите и коришћења техничких средстава, а у току реализације Основног уговора:  
- Израдити потребна документа ближе дефинисана чланом 2. став 1. тачка 2. овог Уговора, и исте  означити као пословну тајну (нарочито: пројекат за извођење система техничке заштите и план система техничке заштите, као и осталу документацију у вези са системима техничке заштите утврђену одредбом  члана 20. Правилника о начину вршења послова техничке заштите и коришћења техничких средстава);
- Сачинити контролисане копије докумената из претходне алинеје, у складу са посебно донетом Одлуком Наручиоца којом се одређује број копија, форма копија и друго, тако да свака контролисана копија носи  посебну бројчану ознаку и 
- Наручиоцу предати контролисане копије докумената из претходне алинеје, уз потписивање Записиника о примопредаји. 
Давалац услуга се обавезује да предузме све мере које имају за циљ спречавање злоупотребе поверљивих информација које представљају пословну тајну из члана 2. овог Уговора и њихово неовлашћено откривање трећим лицима.
Члан 7.
Наручилац односно његов овлашћени представник има право да врши контролу спровођења обавеза од стране Даваоца услуга за све време трајања овог Уговора у присуству једног или више лица које овласти надлежни орган Даваоца услуга.
Свака радња Даваоца услуга која за последицу има откривање, прибављање, односно коришћење поверљиве информације која представља пословну тајну из члана 2. овог Уговора, без сагласности Наручиоца и на начин супротан закону, Правилнику о пословној тајни Наручиоца и овом Уговору, као и добрим пословним обичајима, сматраће се делом нелојалне конкуренције. 
Важење уговора и трајање заштите пословне тајне
Члан 8.
Овај Уговор се закључује на период до када важи Основни Уговор који је закључен између Уговорних страна. 
Поверљиве информације које су одређене као пословна тајна из члана 2. овог Уговора, чувају се у роковима које у складу са Законом о приватном обезбеђењу и Правилником о начину вршења послова техничке заштите и коришћења техничких средстава, одређује Давалац услуга.  
Одредбе овог Уговора у вези са заштитом и неоткривањем пословне тајне, обавезују Даваоца услуга и након престанка важења овог Уговора или Основног уговора из било ког разлога, све до истека рока предвиђеног у ставу 2. овог члана.
Члан 9.
Уговор престаје аутоматски да важи истеком периода на који је закључен Основни уговор, односно даном престанка важења тог уговора из било ког разлога, а у сваком случају исти престаје да важи једностраним раскидом од стране Наручиоца уколико Давалац услуга изврши повреду пословне тајне, даном када је Наручилац сазнао за то о чему је дужан да га писмено обавести.
У случају повреде пословне тајне у смислу одредаба члана 3, односно раскида овог Уговора, Наручилац може да покрене поступак пред надлежним судом против Даваоца услуга,  као и да захтева законом предвиђене  мере.
У случају повреде пословне тајне у смислу одредаба члана 3, односно раскида овог Уговора, Наручилац има право да од Даваоца услуга наплати уговорну казну у висини која одговара двоструком износу уговорене вредности услуга из Основног Уговора. Поред права да захтева исплату уговорне казне, Наручилац има право да од Даваоца услуга захтева и разлику до пуног износа накнаде штете коју услед тога претрпи, која подразумева накнаду стварне штете и изгубљене добити, у складу са општим правилима о одговорности за штету.
Прелазне и завршне одредбе
Члан 10.
Овај Уговор се закључује уз Основни уговор између Уговорних страна и ступа на снагу даном потписивања  истог од овлашћених лица обе Уговорне стране. 
Члан 11.
На све што није регулисано овим Уговором, примењиваће се одредбе закона којим се уређује правна заштита пословне тајне и закона којим се уређују  облигациони односи.
Уговорне стране су сагласне да ће све евентуалне спорове решавати споразумно, а ако то не буде могуће, уговара се надлежност Привредног суда у Београду.
Члан 12.
Овај уговор сачињен је у 6 (шест) истоветних примерка, по 3 (три) за сваку Уговорну страну.


За ДАВАОЦА УСЛУГА				             За НАРУЧИОЦА
           					                                     в.д. директора

__________________		           Андрија Чупковић,спец.струк.менаџ.саобр.


НАПОМЕНА:
Овај модел уговора саставни је део објављене конкурсне документације, а који су привредни субјекти (одговорно лице привредног субјекта) у обавези да попуне (изузев на местима где је наведено „не попуњавати“), чиме потврђују да прихватају све елементе модела уговора и сагласни су да се у коначни текст Уговора са изабраним понуђачем, унесу и остали елементи из Конкурсне документације и прихваћене Понуде.



